Rokotehankintatyöryhmä

Asettaminen	
	Sosiaali- ja terveysministeriö on tänään tekemällään päätöksellä asettanut rokotehankinta-työryhmän. 	

Toimikausi	
	 1.4.2011 alkaen toistaiseksi.	

Tausta	
	Kansanterveyslaitos on vuonna 2007 tehnyt sosiaali- ja terveysministeriölle aloitteen, jossa ehdotetaan rokotehankinnoista päättämisen siirtyvän ministeriöön. Tartuntatautilain (583/1986) 9 a §:n muutoksella rokotteiden hankintamenettely muutettiin siten, että taloudellisesti merkittävistä rokotehankinnoista vastaa sosiaali- ja terveysministeriö 1.1.2011 alkaen. Sosiaali- ja terveysministeriö toimii hankintayksikkönä ja siten tarjouspyynnön ja hankintapäätöksen tekijänä. Sosiaali- ja terveysministeriö päättää siten esimerkiksi julkisista hankinnoista annetun lain (348/2007) 16 §:ssä tarkoitetuista EU-kynnysarvot ylittävistä rokotehankinnoista. 

Terveyden ja hyvinvoinnin laitos huolehtii sosiaali- ja terveysministeriön rokotehankintapäätöksen toimeenpanosta. Terveyden ja hyvinvoinnin laitos päättää muista rokotehankinnoista, mutta sen on etukäteen ilmoitettava rokotehankinnasta sosiaali- ja terveysministeriölle.	

Tavoitteet	
	Tavoitteena on varmistaa kansalliseen rokotusohjelmaan kuuluvien ja muiden rokotteiden saatavuus, mahdolliseen pandemiaan liittyviin rokotehankintoihin varautuminen sekä rokotteiden hankintapäätösten riippumaton ja laaja-alaisesti asiantunteva valmistelu.	

Tehtävä	
	Työryhmän tehtävänä on sosiaali- ja terveysministeriön tehtäviin tartuntatautilain 583/1986) 9 a §:n mukaan kuuluvien taloudellisesti merkittävien rokotehankintojen valmistelu. Näihin rokotehankintoihin kuuluvat esimerkiksi:
­	kansalliseen rokotusohjelmaan kuuluvat rokotteet,
­	puolustusvoimien ja rajavartiolaitoksen rokotuksissa käytettävät rokotteet, 
­	prepandeemiset ja pandeemiset rokotteet.

Käytännössä valmisteluun kuuluu:
­	asiantuntijoiden kuuleminen,
­	tarjouspyyntökriteereiden arviointi,
­	hankintapäätösten valmistelu tarjousten pohjalta,
­	mahdollisen poikkeustoimimenettelyn (suorahankinta ja/tai väliaikainen sopimus) tarpeen arviointi kansallisen rokotusohjelman rokotteiden saannin ja lakisääteisen velvoitevarastoinnin turvaamiseksi,
­	pandemiarokotteiden jonosopimuksen valmistelu,
­	muista mahdollisista STM:n määräämistä, tähän aiheeseen liittyvistä tehtävistä huolehtiminen.	

Organisointi	
		Puheenjohtaja:
Aino-Inkeri Hansson, osastopäällikkö, ylijohtaja, hyvinvoinnin ja terveyden edistämisen osasto, sosiaali- ja terveysministeriö 	
			
		Jäsenet:	
			
		Anne Kumpula, hallitusneuvos, hyvinvoinnin ja terveyden edistämisen osasto, sosiaali- ja terveysministeriö	
		Matti Pulkkinen, neuvotteleva virkamies, hallinto- ja suunnitteluosasto, sosiaali- ja terveysministeriö	
		Mikko Paunio, lääkintöneuvos, hyvinvoinnin ja terveyden edistämisen osasto, sosiaali- ja terveysministeriö 	
		Olli Haikala, ylilääkäri, valmiusyksikkö, sosiaali- ja terveysministeriö 	
		Jussi Mertsola, ylilääkäri, Lastenklinikka, Turun yliopistollinen keskussairaala 	
		Heikki Peltola, infektiotautiopin professori, Lasten ja nuorten klinikka, Helsingin yliopistollinen keskus-sairaala 	
		Maija Rummukainen, ylilääkäri, Keski-Suomen sairaanhoitopiiri 	
		Merja Saarinen, lasten ja nuorten lääkäri, Mäntsälän terveyskeskus 	
			
		Sihteeri:
Anni Virolainen-Julkunen, ylilääkäri, hyvinvoinnin ja terveyden edistämisen osasto, sosiaali- ja terveysministeriö 	
			
		Asiantuntijat:
Pysyvät asiantuntijat:	
		Marjo Renko, dosentti, Oulun yliopistollinen sairaala 	
		Matti Korppi, professori, Tampereen yliopistollinen sairaala 	
		Rose-Marie Ölander, THL:n lääketukkukaupan johtaja, Terveyden ja hyvinvoinnin laitos 	
		Tuija Leino, THL:n rokotusohjelmayksikön päällikkö, Terveyden ja hyvinvoinnin laitos 	
		
	Työryhmä voi kuulla tarvittaessa muita asiantuntijoita.
Jokaisen on tehtävä ilmoitus sidonnaisuuksista sosiaali- ja terveysministeriölle.	
	
Kustannukset ja rahoitus	

	Työryhmän kustannukset maksetaan momentilta 33.01.01.

	Työryhmälle ei makseta kokouspalkkioita. Matkakustannusten korvaamiseen sovelletaan valtion virka- ja työehtosopimusta matkakustannusten korvaamisesta.	

			
	Peruspalveluministeri	Paula Risikko	

	
	Hallitussihteeri	Liisa Katajamäki	

LIITTEET	
	-	

JAKELU	
	Päätöksessä mainitut	

TIEDOKSI	
	sosiaali- ja terveysministeri Rehula
valtiosihteeri Kuuskoski
erityisavustaja Kause
valtiosihteeri Rantahalvari
erityisavustaja Manner-Raappana
kansliapäällikkö Välimäki
Helsingin yliopistollinen keskussairaala
Keski-Suomen sairaanhoitopiiri
Mäntsälän terveyskeskus
Oulun yliopistollinen sairaala
Tampereen yliopistollinen sairaala
Terveyden ja hyvinvoinnin laitos
Turun yliopistollinen keskussairaala
STM:
- hallinto- ja suunnitteluosasto
- hyvinvoinnin ja terveyden edistämisen osasto
- valmiusyksikkö